**COVID-19**

**KAJ JE COVID-19 IN KAJ SE ZGODI V TELESU OB OKUŽBI Z NJIM?**

COVID-19 je nalezljiva bolezen, ki jo povzroča virus SARS-CoV-2. Virus je sestavljen iz RNA in beljakovine, ki ga obdaja in varuje. Prihaja iz družine koronavirusov , ki povzročajo bolezni pri ljudeh in živalih. Širi se predvsem z respiratornimi kapljicami, ki jih okužene osebe ustvarjajo ob kašlju in kihanju. Človek začne kazati simptome po 5–14 dneh okužbe. Pri nekaterih pa se simptomi sploh ne izrazijo. Simptomi te okužbe so zelo podobni simptomom drugih bolezni, zato je potrebno, da vsakega obolelega najprej testiramo, če se je res okužil z novim koronavirusom.

Ko se okužiš z boleznijo, nov virus napade tvoje celice. Virus v celico vstavi svoj RNA. Ta okužena celica zdaj s pomočjo novega RNA proizvaja nove kopije virusov. Celica lahko ob okužbi tudi odmre, medtem ko kopije virusa že napada novo celico. Ko imunski sistem začuti virus, se začne telo braniti proti njemu. Posledice dela imunskega sistema začutimo v obliki simptomov, kot so boleče grlo, vročina, kašelj itd. Če ima oboleli dober imunski sistem, bo njegovo telo virus prej ali slej zatrlo s pomočjo več različnih tehnik, kot so vročina, ki pomaga imunskemu sistemu, da bolje deluje, in je neprijetno okolje za virus. Telo okuženega postane šibko in zaspano, ker telo porablja veliko energije, da bi se znebilo virusa. Okuženi lahko celo začuti bolečine v kosteh, kajti te proizvajajo veliko več belih krvničk. Z dobrim imunskim sistemom bo telo virus zatrlo v nekaj tednih. Če pa ima oboleli slab imunski sistem, lahko virus začne uničevati več in več celic. Ko to zazna imunski sistem, lahko le-ta pretirava, kot na primer s previsoko telesno temperaturo, ki lahko postane škodljiva za nas. Ko telo proizvaja bele krvničke, z njimi proizvaja tudi kup kemikalij, ki v primeru prevelikega števila lahko povzročijo vodo v pljučih obolelega. Če bolnik ne dobiva zadostno količino kisika, mu lahko začnejo propadati organi, čemur po navadi sledi smrt. Večkrat pa se zgodi, da oboleli z oslabljenim imunskim sistemom umre zaradi kakšne druge bolezni.

Zdravila za COVID-19 še niso našli in za zdaj lahko samo blažijo njegove simptome. Za »zdravilo« proti virusom imamo več možnosti antivirusnih zdravil, ki jih strokovnjaki že testirajo. Najverjetnejša rešitev pa je cepivo, katerega slabost pa je, četudi bi ga naredili v rekordnem času, bi zanj potrebovali vsaj 18 mesecev. Cepivo v telo spusti omiljene kopije nekega virusa, da ga, ko bo to potrebno, hitreje prepozna in lažje uniči. Zato je v trenutni situaciji najbolje, da ostanemo doma, gremo na svež zrak, če imamo to možnost, in ne pozabimo na zdravo prehrano in telesno vadbo.

JERNEJ MIKLIČ, 9. Z